Elbilsalget stiger fortsat efter prisfald

Det lader til, at de mange prisfald på elbiler i foråret har fået overbevist en elbilskeptiker eller to. I hvert fald steg antallet af nye elbiler på de danske veje med 3.471 styk i april måned. Det er en stigning på 139 procent, sammenlignet med april sidste år.

Fremgangen betyder, at der i de første fire måneder af 2023 er kommet 15.373 nye elbiler ud på de danske veje, hvilket er en samlet stigning i salget af elbiler på 108 procent, sammenlignet med samme periode sidste år.

Det fortæller De Danske Bilimportører i en pressemeddelelse.

I februar og i marts var Tesla Model Y den overlegent mest populære elbil i salgstallene. Hvordan salgstallene for de enkelte bilmærker og modeller ser ud i april, er endnu ikke offentliggjort.

Læs mere: Tesla Model Y smadrer konkurrenterne.

Men vi gætter nok ikke helt forkert, hvis vi siger at Tesla fortsat ligger i toppen.

[infogram id=”07a3b771-c00c-4579-b2f3-0bafeeb2917b” prefix=”1Be” format=”interactive” title=”Bestand af elbiler i DK”]

Overordnet blev der indregistreret 12.067 nye personbiler i april. Det er flere end i samme måned sidste år, men mindre end i april måned 2021 (15.518).
Elbilsalget stiger fortsat efter prisfald